《学子》
宋代·王令

琐琐来学子，从我问古风。
谓言古之人，学不求世功。
以其明智余，施与天下同。
能知学为身，自不恤穷通。
童子顾我笑，是言得无蒙。
斯道使可遵，曾不闻父翁。
谓言童子归，益自谋厥躬。
吾不能尔言，亦不必尔从。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。